ચીનમાં હવે અનાજની ભયંકર તંગી સર્જાવા જઈ રહી છે?\nઆ ઉપરાંત તેમણે ઓછા ખર્ચને પ્રોત્સાહન આપવાની વાત પણ કરી છે.

ચીનના સરકારી સમાચારપત્ર 'ધ ગ્લોબલ ટાઇમ્સ'ના અહેવાલ અનુસાર જિનપિંગે ભોજનના વ્યયને 'આશ્ચર્યમાં મૂકનારો અને નિરાશાજનક' ગણાવતા આ મુદ્દા ઉપર જાગૃતિ ફેલાવવા કહ્યું છે. 

એમણે કહ્યું કે એવું સામાજિક વાતાવરણ તૈયાર કરવામાં આવે, જેમાં ભોજનનો વ્યય કરવો એ 'શરમજનક બાબત' ગણાય.

ચાઇના ગ્લોબલ ટેલિવિઝન નેટવર્ક (CGTN)એ જિનપિંગના હવાલાથી કહ્યું છે, "ચીને અનેક વર્ષોથી બમ્પર ઉત્પાદન કર્યું છે, પરંતુ હજુ પણ ખાદ્યસુરક્ષા અંગે જાગૃતિ ફેલાવવાની જરૂર છે. કોવિડ-19ની અસર આપણા માટે ચેતવણી જેવી છે."

શી જિનપિંગના નિવેદન પછી એમને અનુસરતા અલગ-અલગ મંચો ભોજનનો વ્યય ન કરવા માટે લોકોને પ્રોત્સાહિત કરવા લાગ્યા છે.

આ અંગે સરકારી મીડિયાએ આંકડાઓનો હવાલો પણ આપ્યો. આંકડા અનુસાર ચીનના મોટા શહેરોના લોકોએ વર્ષ 2015માં 17થી 18 ટન જેટલાં ભોજનનો વ્યય કર્યો છે.

ચીનના એક અન્ય સરકારી મીડિયા સીસીટીવીએ એવા લોકોની ટીકા કરી કે જેઓ પોતાના લાઇવ સ્ટ્રીમિંગ કરીને ઘણું બધું ખાવાનું ખાય છે અને પછી ઊલટી કરી દે છે.

સરકારી મીડિયાના આ અભિયાનો બાદ વિશ્લેષકોનાં મનમાં આશંકા ઊભી થઈ છે કે શું આની આડમાં ચીનમાં ખાદ્યસંકટની વાતને છુપાવવામાં આવી રહી છે?

સરકારી મીડિયા માટે બધું 'લીલું  જ લીલું'

કોવિડ-19 અથવા અનેક પ્રાંતોમાં કુદરતી આપત્તિઓને કારણે પાક નાશ પામવાથી ખાદ્ય સંકટ સર્જાયું છે કે કેમ, તે વાતને સરકારી મીડિયાએ મહત્ત્વ આપ્યું નથી.

મીડિયાએ એ વાત પર પણ ભાર આપ્યો છે કે ચીને ખાદ્યઉત્પાદન, તીડના પ્રકોપ અને મહામારીની અસરને યોગ્ય રીતે કાબૂમાં રાખી છે.

સરકારી મીડિયાએ એ વાત પર ભાર આપ્યો છે કે વરસાદને કારણે દેશના દક્ષિણ ભાગમાં આવેલા પૂરમાં પાક બરબાદ થવા છતાં ખાદ્યસુરક્ષાના મોરચે ચીન પૂરી રીતે તૈયાર છે અને સ્થિતિ નિયંત્રણમાં છે.

સરકારી સમાચાર એજન્સી 'શિન્હુઆ'નું કહેવું છે કે ચીન તીડના પ્રકોપ અને પૂર છતાં 'વસંતમાં શાનદાર પાકઉત્પાદન' થવાને લઈને આશ્વસ્ત છે.

ચીની મીડિયાએ એમ પણ દાવો કર્યો છે કે દેશમાં ધાન, ઘઉં અને અન્ય અનાજનો પૂરતો ભંડાર ઉપલબ્ધ છે. 

મીડિયાએ ત્યાં સુધી કહ્યું છે કે આ વર્ષે તો ધાનની વધુ ઊપજ થઈ છે. ચીની કૃષિ મંત્રાલયના આંકડાના હવાલેથી જણાવાયું છે કે ચીનમાં 2019માં કુલ અનાજનું ઉત્પાદન 664 મિલિયન ટન થયું છે. 

ચીનની ટીવી ચેનલ CGTN અનુસાર તેમાં 210 મિલિયન ટન ચોખા અને 125 મિલિયન ટન ઘઉં છે, જ્યારે કે હાલ દેશમાં...\n\ntl;dr:
ચીની રાષ્ટ્રપતિ શી જિનપિંગે આ મહિને 2013ના 'કલીન યૉર પ્લેટ્સ કૅમ્પેન'નો નવો તબક્કો શરૂ કરાવ્યો છે અને લોકોને ભોજનનો વ્યય ન કરવા કહ્યું છે.